cyanic-selkie/wikianc huggingface dataset:
Битка кај Брегалница
Бугарските напади на Лозјанскиот Рид и на Ежово Поле биле одбиени. На Средниот Рид избиле бугарски трупи и заплениле шест топа на две српски батерии. Со противнапад на српската резерва повторно бил освоен Средниот Рид и вратени шест топа, а бугарските сили биле одбиени на левиот брег на Брегалница. Нападите на 7 Рилска дивизија на Шаренковец и на Руен биле одбиени од 5 пешадиски полк. Поради тешката состојба кај Дринската од првиот повик, командантот на третата армија ја упатил на помош Моравската дивизија од првиот повик од армиската резерва: еден полк да изврши напад преку село Богословец, еден од правецот на село Врсаково и еден преку село Мустафино кон Судик, за да и помогнат на Дринската дивизија повторно да ги заземе загубените позиции.
Линебург
Музеи
Стариот дел на градот е еден вид отворен музеј (Ротенбург на Северот), но може да се дополнително да се доживее преку музеите. Најважни музеи се Германскиот музеј за сол сместен во зградите на поранешната солана, во кој се претставува значењето на солта во средниот век и е прикажано вадењето на солта, како и Источнопрускиот покраински музеј, во кој е прикажана културата и историјата на Источна Прусија, како и на Германскиот Балтик. Во непосредна близина се наоѓа Пивскиот музеј, кој ја прикажува историјата на пиварниците во Линебург, а самиот музеј е сместен во дел од пиварницата Кронен. Во Градскиот музеј е прикажана историјата на градот и околината. Современата уметност е претставена во Хала за уметност Линебург.
Битка кај Брегалница
Полковите на Моравската дивизија пристигнале околу 10.00 часот и веднаш биле ангажирани. Настанала жестока битка во која се вршеле три до четири последователни јуриши. Артилеријата од двете страни била масовно употребувана, но без некои позначајни успеси. Во предвечерието борбата стивнала на целиот фронт. Поради големите загуби и премореноста, ноќта не биле вршени напади. На крајното десно крило бугарската војска со две бригади ги зазела Удово и Гевгелија и ја пресекла железничката пруга Солун-Скопје.
Линебург
Градби
Линебург е еден од малкуте градови во Северна Германија, чие историско јадро не било уништено во текот на Втората светска војна. Сепак, општата негрижа на градбите до 1960-тите години и штетите во областа на тонењето довеле до празнини во историската архитектура на градот. Дополнително, рушењето на градби во 1950-тите и 1960-тите години и изградба на трговски центри со тогашен современ дизајн го нарушиле историскиот изглед на градот. Меѓутоа, од почетокот на 1970-тите години Линебург бил грижливо обновуван. При обновата биле откриени скриени фрески, средновековни работилници за керамика и многу историски потоци, кои довеле до подобра слика за животот во градот во текот на средниот век.
Абланица (Пиринско)
Абланица — село во Општина Хаџидимово.
Битка кај Брегалница
Во борба Македонци против Македонци
Учествувајќи во првите борбени редови на завојуваните страни, Македонците меѓусебно се биеле во полза на бугарските и на српските команди на позициите на Осоговските Планини, во битката на Брегалница и на многу други места.
Линебург
Градби
Особено вредни градби се трите преостанати градски цркви „Св. Јован ам Занде“ (почеток на градба во 1289 г., завршена 1470 г.), „Св. Михаил“, во која Јован Себастијан Бах бил член на хорот од 1700 до 1702 година и „Св. Никола“, која била изградена во 1407 година. Црквата „Св. Ламберт“ морала да биде срушена во 1861 година поради нарушената статика, бидејќи се наоѓала во областа на тонење. Нејзините ѕвона од 1712 година и часовникот се наоѓаат во училиштето на Светиот Дух.
Битка кај Брегалница
Во борба Македонци против Македонци
На фронтот на 1 српска армија биле спротивставени единиците на Македонско-одринското ополчение (ок. 14 000). Бугарските единици ја поминале Злетовска Река, ги одбиле претстражните одреди на Шумадиската од првиот и на Моравската од вториот повик и во текот на денот ја зазеле линијата село Дренак-Кала (кота 798). За тоа време, Шумадиската прва ги запоседнала позициите: село Долно Барбарево-Горни Стубол-Црни Врв, а Моравската дивизија од вториот повик: Пониква-село Близанци-Мушково. На Осоговските Планини, третиот баталјон на Македонско-одринското ополчение ги зазел Ретки Буки. Во меѓувреме, бугарската Врховна команда решила битката да се засили во правецот на третата. српска армија, а не на порано утврдените позиции на Светиниколската Река.
Линебург
Градби
Една од најистакнатите градби во Северна Германија е историското Градско собрание на Линебург со својата позната сала, која била дизајнирана од непознат мајстор. Било започнато во 1230 година и низ вековите било проширувано и важи за најголемо средновековно Градско собрание во Северна Германија. Во кулата на Градското собрание се наоѓаат 42 порцелански ѕвона. Пред самото собрание се наоѓаат изворите Луна (Lunabrunnen), каде се наоѓа бронзена скулптура на божицата на месечината со лак и стрела; првобитната скулптура од 1532 година била украдена во 1970 година, поради што денешната скулптура е реплика од 1972 година. Исто така, на плоштадот се наоѓа поранешниот Линебуршки замок на војводите на Брауншвајг-Линебург, кој служел како суд од 1925 година. Интересни се и Глокенхаус (стара оружарница) на Глокенхоф и старата аптека од 1598 година.
Во областа на старото пристаниште може уште да се види барокната фасада на старата стоковна куќа (Altes Kaufhaus), чии делови биле опожарени и била заменета со една современа градба, која денес се користи како хотел, а до 2007 година била дом на противпожарната бригада. Во пристаништето се наоѓа и стариот кран (Alter Kran), дрвена средновековна речна конструкција на кран, кој е уште во функција, и поседува две големи тркала, кои му овозможуваат на кабелот на кранот да се подигне и спушти.
Битка кај Брегалница
Во борба Македонци против Македонци
Поради тоа, српската Врховна команда наредила: првата. српска армија да премине во напад во правецот на Рајчански Рид-Кочани, обезбедувајќи ја левата страна кон Ќустендил; третата. армија да остане во одбрана на достигнатите позиции, а во противнапад да помине кога првата. армија ќе ги започне дејствата. Црногорската дивизија да се префрли од Скопје во Куманово, а Шумадиската дивизија од првиот повик да се упати како засилување на третата. армија.
Линебург
Градби
Не постојат траги од истоимениот Линебург на Калкберг. На јужниот дел на градот се наоѓа Водокулата Линебург, која денес служи само како кула за набљудување. Пред портите на стариот град се наоѓал манастирот Лине, поранешен бенедиктански манастир. Бил изграден во 1152 година и е добро обновен.
Во 2017 година била отворена средишната градба на Линебуршкиот универзитет, проектирана од Даниел Либескинд. Оваа сала се користи и како Градска сала. Почетокот на изградбата започнала на 8 мај 2011 година и градбата висока 37 метри била завршена за 7 години. Првично, новата градба требало да биде пуштена во употреба за Велигден 2014 година.
Битка кај Брегалница
Во борба Македонци против Македонци
Во прилог на македонската трагедија, потребно е да се истакне дека на бугарската страна на десното крило на четвртата. армија биле единиците на Македонското ополчение, во кои храбро се бореле Македонци, а на спротивната страна, во српската војска во Дунавската дивизија од првиот повик се борел помалиот Осоговскиот одред, исто така, составен од мобилизираното македонско население. Учествувајќи во првите редови на завојуваните страни, Македонците меѓусебно се биеле и убивале во полза на бугарските и на српските команди на позициите на Осоговските Планини, наизменично освојувајќи ги во постепени јуриши Царев Врв, Ретките Буки, Дервишица и Банковиот Чукар.
Линебург
Градби
Околу два километри западно од Линебург, во местата Репенштет и Фегелзен, се наоѓаат зачувани делови од средновековната одбрана на Линебург..
Битка кај Брегалница
Во борба Македонци против Македонци
Следниот ден, односно на 1 јули 1913 година бугарските единици го продолжиле нападот врз единиците на третата. српска армија. Десното крило на Дринската првата дивизија се повлекло кон Богословец, а нападот кај Ежово Поле и на Лозјанскиот Рид биле одбиени.
Линебург
Спорт
Во Линебург се одиграл еден од првите фудбалски натпревари во Германија, на 28 август 1875 година. Во статија на англиски неделник објавена на 4 септември 1875 година биле објавени имињата на сите играчи. Подоцна, бил основан и клуб на Јоханојм, но набрзо пропаднал.
Редовни настани
Во 2012 година во Линебург се одржале деновите на Ханза.
Битка кај Брегалница
Во борба Македонци против Македонци
Околу 16 часот, борбата продолжила и траела до вечерта. На левото крило на Моравската дивизија се развила блиска борба со наизменични јуриши од двете страни. Бугарите имале поголеми успеси на Руен. Околу пладне, српската војска извршила јуриш, по што бугарските сили биле одбиени источно од Руен. Притоа имало бројни жртви на двете страни, а бугарските единици се повлекле кон Злетовска река. На десното крило, бугарската втора дивизија го продолжила нападот од Штип кон Пепелиште и го зазела Драгоево. Со тоа ја принудила Тимочката дивизија од втората повик на повлекување и ја одвоила од третата армија. Првата армија ги отфрлила деловите на 7 бугарска дивизија на левиот брег на Злетовската Река.
Линебург
Стопанство и инфраструктура
Линебург во последните години има прераснато во туристичко одредиште за посетители од целиот свет. Средните и малите претпријатија играат важна улога во линебуршкото стопанство. Самиот универзитет придонесува за развој на областа.
Битка кај Брегалница
Во борба Македонци против Македонци
Српската Врховна команда на 2 јули 1913 година во 6.00 часот и наредила на 3. армија да настапува и таа до 13 часот избила на Брегалница од Штип до Крупиште. Наредбата била третата армија да изврши напад кај Штип, а првата армија кај Рајчанскиот Рид точно во 13.00 часот.
Линебург
Индустрија и трговија
Во Линебург се наоѓаат многу мали и средни претпријатија.
Вредни за споменување меѓу останатите во текстилниот сектор е модниот производител Рој Робсон (трикотажата Луција, некогаш најголем работодавач во градот, прогласи стечај во 2008 година), во прехранбениот сектор претпријатијата ДеФауГе (DE-VAU-GE Gesundkostwerk) како најголем германски производител на вегетаријанска храна, Пикенпак како еден од водечките европски претпријатија во секторот на замрзната риба и млекарницата Линебест. Во индустријата се претпријатијата Јанфенг Аутомотив Интериорс, Х. Б. Фулер, Импреглон СЕ и компанијата за електроника Зиб & Мајер. Во Линебург се наоѓа и печатницата „Фон Штерн’шен“, основана во 1614 година, најстара печатница во светот, која уште е во семејна сопственост.
Битка кај Брегалница
Во борба Македонци против Македонци
Во наредните неколку денови се развила жестока борба на целиот фронт. На српската војска ѝ пристигнала нова помош со оглед на тоа дека во јули била извршена нова мобилизација и биле собрани 30.000 регрути, кои главно биле од Македонија и биле испратени на фронт без каква и да е обука. Бугарската влада, поради дотогашните послаби резултати, на 2 јули го сменила генералот Михаил Савов од должноста помошник на Врховниот командант, а на негово место бил поставен генералот Радко Димитриев.
Линебург
Туризам
Покрај бањскиот центар, во Линебург се наоѓа парк со езерца, цветни алеи и градини. Бањата вклучува солени бањи со базен со морска вода, велнес и сауна (Солени бањи Линебург), а исто вклучува и терапии со сол за кожа. Линебург не е бањско место, но има посебни здравствени средства, како линебуршката саламура (околу 26% сол), што им помага на луѓето заболени од псоријаза.
Битка кај Брегалница
Во борба Македонци против Македонци
Меѓутоа, бугарските единици веќе биле повлечени, со оглед на опасноста од грчките сили што настапувале кон север за да им ја пресечат отстапницата кон Бугарија. Со тоа битката на Брегалница била решена. Од воено-стратегиски аспект, српските сили во битката на Брегалница ја промашиле својата цел, поради тоа што бугарските сили уште во јуни се повлекле за да не паднат во стапица на грчките сили. На тој начин, српската трета. армија што настапувала на фронтот од Криволак до Зрновци во должина од 50 километри, покажала со класичен пример како не треба да се војува.
Линебург
Туризам
Други зелени површини се наоѓаат околу езерото Крајде, на Калкберг, во Либесгрунд, во паркот Кламарт, во манастирот Лине, покрај Илменау и во долината на Хазенбургер Бах.
Од 1978 година, седиштето на хотелската група Семинарис се наоѓа во Линебург.
Битка кај Брегалница
Во борба Македонци против Македонци
Во битката на Брегалница, загубите биле мошне големи и на двете страни. Во српската војска имало 16.200 мртви и ранети, од кои 11.350 во третата. армија.
Линебург
Нови технологии и услуги
Во областа на технологиите и услугите вреди да се спомене центарот за иновации и мали фирми е-новум, кој им овозможува развој на млади претпријатија. Компанијата Верум Софтвер & Системс е најголемото претпријатие во областа на информатиката и комуникациите.
Во Линебург се наоѓаат осигурителното претпријатие Ландескранкенхилфе, како и банките Фолксбанк Линебургер Хајде и Шпаркасе Линебург.
Јавни услуги
Линебург е седиште на долносаксонскиот апелациски административен суд, основен суд, како и управен суд, биро за регионален развој како наследник на укинатиот административен округ Линебург на 1 јануари 2005 година, индустриска и трговска комора Линебург-Волфсбург, занаетчиска комора Брауншвајг-Линебург-Штаде, како и полициска управа Линебург, полициска инспекција Линебург/Лихов-Даненберг/Илцен и сојузна полициска резерва Линебург.
Поранешниот гарнизонски град (до 1914 година бил седиште на Втората хановерска регимента) уште е важно место за Бундесверот, кој го намалил бројот на војници во градот од 1990-тите до денес, од 9.000 на само 1.000 војници. Во касарната Шарнхорст е преместен Линебуршкиот универзитет. Во еден дел од касарната Шлифен се наоѓа административниот суд, трудовиот суд, социјалниот суд, царината, даночното одделение и катастарот.
Здравство
Во Линебург се наоѓаат Градската клиника Линебург и Психијатриската клиника Линебург.
Образование
Прво училиште во Линебург било Михаелисшуле основано во век. Во Линебург постојат четири гимназии. Покрај нив постојат и други средни стручни училишта.
Во 1989 година бил основан Линебуршкиот универзитет (претходно познат како Висока педагошка школа), чие седиште е во распуштените касарни.
Железнички
Градот и округот Линебург од декември 2004 година се дел од Хамбуршкото сообраќајно претпријатие. Линебуршката железничка станица се наоѓа на железничката линија Хановер-Хамбург и е опслужувана од возовите на Германските железници, Ерикс и Метроном. Патувањето до главната железничка станица во Хамбург трае околу 30 минути. Покрај регионалните возови, во Линебург застануваат и брзите возови од и кон Хамбург. Кон североисток се двои врска преку Лауенбург за Либек. Преку посебна линија позната како Вендландбан градот е поврзана со околината на Даненберг. Линијата станала позната по преносот на атомскиот отпад кон Горлебен. Од Линебург се врши и товарен сообраќај преку Источнохановерските железници. Сообраќајот се одвива на линиите Линебург-Блекеде, Линебург-Золтау и линебуршката пристанишна железница.
Станиците Линебург-Курпарк, Едем и Ретмер се посетувани само од непостојан музејски сообраќај. Станиците Охтмисен и Штернкамп на линијата Витенберге-Буххолц биле напуштени во 2000 година.
Автобуски
Со меѓуопштинскиот превоз во градот управува КВГ Штаде. Од 1926 до 1934 година постоело градско автобуско претпријатие. Од 1935 година, претпријатието Релсбергер ги одржувала главните и споредните линии. Поширока мрежа се појавила по Втората светска војна. Во 1955 имало пет линии. Во 1982 година, фирмата Релсбергер била продадена и била преименувана во КВГ Линебург на друштвото КВГ Штаде. Од 2004 година, јавниот градски превоз и регионалните автобуски линии се предводени од Хамбуршкото сообраќајно претпријатие (HVV). Поради тоа постојат нови автобуски линии со броеви од 5001 до 5015.
Во моментов градската мрежа е составена од 13 линии, кои возат преку железничката станица и до главниот плоштад Ам Занде (освен два исклучока). Се опслужуваат сите делови на градот, освен Вилшенбрух и Хаген кои не се опфатени во мрежата на КВГ. Одредени линии ги преминуваат границите на градот и возат до соседните општини, како Репенштет, Мехтерзен и Фегелзен. Во меѓуградскиот сообраќај, Линебург е дневно поврзан со бројни линии кон Блекеде, Залцхаузен, Бардовик, како и важните помали центри (Амелингхаузен, Мелбек). Во доцните вечерни и ноќни часови постои опција за „повикај возило“ за патниците.
Бродски
Линебург се наоѓа во средиштето на старото пристаниште на Илменау, кое денес не е пловно, а во источниот дел на градот се наоѓа пристаниште на Страничниот канал на Елба. Годишно поминуваат околу 200.000 тони добра на пристаништето. Линебуршкото пристаниште е во непосредна близина на патот Б216.
Преку Страничниот канал на Елба постојат врски кон Елба и Средниот канал.
Воздушен
Во источниот дел на градот се наоѓа аеродромот Линебург. На него слетуваат помали авиони и едрилици до максимална тежина од 2 тони. Хеликоптери до 5,7 тони се исто така дозволени. Воедно, од аеродромот може да се полета и слета со балон. Аеродромот се користи од воздухопловното друштво на Линебург со 100 члена. Исто така, служи како седиште на еден од двата авиони на долносаксонската противпожарна служба.
Кралство Србија
Кралството Србија била држава која егзистирала на Балканот од 1882 од 1918 година. Била признаена како Кнежевство Србија според Берлинскиот конгрес од 1878 година.
Европско првенство во кошарка 1977
Европското првенство во кошарка 1977 или Евробаскет 1977 е 20. европско првенство во кошарка. Првенството се одржало во Белгија од 14 до 24 септември. На првенството учествувале 12 тима, а шампион била репрезентацијата на.
Црква „Св. Троица“ - Горно Трогерци
Местоположба
Црквата е сместена во самото село, веднаш по последните селски куќи.
Историја
За црквата се претпоставува дека била подигната во век. Нема податоци кога е осветена, ниту пак од кој архејереј.
Иконостас
Црквата поседува иконостас, а иконите во него се од истиот период како и самата црква. Иконите се изработени од Анастас од Крушево и непознати автори.
Савиев лилјак
Савиев лилјак е вид вечерен лилјак кој се наоѓа низ северозападна Африка, средоземниот регион и Блискиот Исток. Ноќе се храни со летечки инсекти. Во лето се крева под кората, во дупките на дрвјата, во старите згради и во пукнатините на карпите, но во зима претпочита живеалишта каде што температурата е порамномерна како што се пештери, подземни сводови и длабоки пукнатини од карпи.
Таксономија
Врз основа на митохондријалната ДНК, конкретно областите што ја кодираат цитохром ц оксидазата и цитохромот b, пипистрелата на Сави е најтесно поврзана со Hypsugo alaschanicus.
Опис
Савиев лилјак е мал вид лилјак со должина на главата и телото помеѓу 44 и 51 mm и должина на подлактицата (лактот до зглобот) помеѓу 32 и 38 mm. Тежи помеѓу 7,4 и 9.9 грама. Има широки, заоблени уши, секое со краток трагус кој е најширок во средината и се стеснува кон заоблениот врв. Лицето, ушите и мембраните на крилата се црни. Краткото крзно на горната страна на главата и телото е темно кафеаво, а на долната страна е бледо, со брадата, грлото и градите во остра контраст со грбот на животното. Опашката е заоблена и е прилично подолга отколку што е случај кај другите тесно сродни видови.
Дистрибуција
Савиев лилјак е роден во средоземниот регион на јужна Европа, северозападна Африка, Блискиот Исток, Средна Азија, Монголија и северна Јапонија. Се јавува и на Канарските Острови, Швајцарија и Австрија и е снимен од Словачка. Главно се јавува во планинските предели каде што се среќава на надморска височина до 2500 метри. Ги фаворизира грмушките падини со купчиња дрвја, грмушки, карпи, клисури и урнатини. Во лето се крие дење под кората на дрвјата, во пукнатините на карпите, во шупливи дрвја, во дупки во ѕидови, во згради под рафтери и ќерамиди. Во зима бара позаштитени места за да се крене како што се во близина на влезовите на пештерите, во подземни сводови и во длабоки пукнатини на карпи, каде што обично се крие сам.
Биологија
Савиевиот лилјак се храни со летечки инсекти кои ги фаќа на крилото користејќи ехолокација за да го лоцира својот плен. Откриено е дека ја синхронизира емисијата на ултразвучните звуци што се користат за оваа намена со отчукувањата на крилата, со цел да се максимизираат растојанијата за откривање. Пие со повторување на ниски летови над вода, кревајќи ги крилјата и собирајќи вода со јазикот. Може да бара храна преку пасиштата, во селата и кружните улични светилки. Савиевиот лилјак се размножува во текот на летото, а до 70 женски лилјаци може да се креваат заедно во „породилните“ заедници.
Статус
Савиевиот лилјак е наведена како „најмалата загриженост“ во Црвената листа на загрозени видови на IUCN. Тоа е затоа што се верува дека нејзиното население е стабилно и нема посебни закани што го засегаат. Многу нации ги штитат сите нивни лилјаци, а пипестрелата на Сави е заштитена и преку Бонската конвенција (Евробатс) во земјите што го ратификувале тој договор. Исто така е заштитен во Европа со неговото вклучување во Анекс IV од Директивата на ЕУ за живеалишта и видови.
Беслен
Беслен — село во Општина Хаџидимово, Пиринска Македонија.
Географија и местоположба
Село Беслен се наоѓа во планинска месност, на западниот дел на Родопите. Надморската височина е околу 753 м. Наоѓа се на 2 км од општинскиот центар Хаџидимово. На самата граница со Егејска Македонија се наоѓа возвишението Бесленски Рид наречено по селото.
Историја
Во 19 век, кога што се првите извори за селото, Беслен е село во Неврокопската каза на Отоманското Царство. Васил К’нчов пишува дека кон 1900 година селото е населено со 300 Македонци-муслимани, кои живеат во 28 куќи. Денес, во Беслен живеат 756 лица - муслимани и христиjани.
Културни и природни знаменитости
Во Беслен се наоѓа една џамиjа и една црква, но нема свештени лица.
Мајкл Б. Џордан
Мајкл Бакари Џордан (роден на 9 февруари, 1987 во Санта Ана, Калифорнија, САД) — американски актер. Неговите улоги во телевизиските серии досега се Ист Дилан во Средно училиште, квортербекот Винс Хауард во Светлата во петок навечер, тинејџерот дилер на дрога Валас во Жицата, Реџи Монтгомери во Сите мои деца, и Алекс во Родители .
Во филмовите, тој ја играл улогата на жртвата на напади од оружје Оскар Грант во филм со позитивна критика Станицата Фруитвејл (во 2013 година), Човекот-факел во филмот од 2015 Фантастична четворка, и Адонис Крид во продолжението на Роки филмот Крид (2015). Другите филмски улоги му биле во Црвени опашки (2012), Хроника (2012) и Тој незгоден момент (2014).
Животопис
Џордан е роден во Санта Ана, Калифорнија, како син на Дона, уметник и советник по оваа насока во средно училиште, и Мајкл Џордан, вработен во ресторан. Тој средното по возраст од трите деца покрај постарата сестра, Жамила, кој работи во производство, и помалиот брат, Калид, кој бил фудбалер на Универзитетот Хауард. Семејството на Џордан поминало две години во Калифорнија пред да се преселат во Њуарк, Њу Џерси. Тој учел во Уметничкото средно училиште во Њуарк, каде што неговата мајка работела, и каде што тој играл кошарка. Средното име на Џордан, "Бакари", е од Свахилскиот јазик за "благородно ветување."
Кариера
Џордан не планирал да навлегува во глумецството, иако тој имал некои кампањи за моделирање за локалните компании, како ако и за Modells и Toys "R" Us.
Џордан имал и неколку настапи како гостин во сериите Истрага на местото на злосторството: Лас Вегас, Без трага и Заборавен случај. Потоа, тој ја имал главната улога во независниот филм  Blackout  и глуми во Асистенти. Во 2008 година, Џордан се појавува во музичкиот спот "Did You Wrong" на R&B изведувачот Pleasure P. Во 2009 година, тој играл како гостин во серијата Одстрел во епизодата "Hot Spot", играјќи улога на фудбалер кој игра за средното училиште но кои исто така влегол во тепачка и сега е прогонуван од страна на локалниот мафијаш. Во 2010 година, тој повторно како гостин играл во Закон и ред: Злосторски намери во епизодата "нехумано општество".
Винковци
Винковци (хрватски: Vinkovci) — град во Хрватска. Градот е дел од историско-географската област Славонија, а административно е дел од Вуковарско-сремската жупанија. Според пописот од 2011 година, градот имал население од 35,312, и со тоа Винковци е најголем град во жупанијата. Во околината на градот има поголем број села, па така Винковци е еден вид транспортен и трговски центар на регионот. Винковци е познат по тоа што е локација на главниот настан на романот Убиство во Ориент-експрес од Агата Кристи.
Географија
Виковци се наоѓа во источниот дел на Славонија, на 19 км југозападно од Вуковар, 24 км од Жупања и 43 км јужно од Осиек. Градот се наоѓа во рамница на реката Босут на надморска висина од околу 90 м.
Демографија
Според пописот од 2011 година, градот имал 35.312 жители, а етничкиот состав бил:
Збратимени градови
Винковци е збратимен со следниве градови:
Мајкл Б. Џордан
Кариера
Потоа Џордан глумел во Тој незгоден момент, заедно со Зак Ефрон и Мајлс Телер, кој излегол во 2014 година. Во 2015 година, тој ја ограл улогата на Џони Сторм, Човекот-факел во филмот Фантастичната четворка.
Голем успех Џордан доживеал играјќи ја улогата на Адонис Крид, синот на боксерот Аполо Крид во продолжението на Роки Крид (2015), филм во режија на Рајан Куглер во кој глуми заедно со Силвестер Сталоне. Џордан се подготвувал за неговата улога како боксер во Крид, со преземање на ригорозeн физички тренинг и адстрингентно исхрана со малку маснотии во период од речиси една година.
Древеник (планина)
Древеник или Древеничка Планина — средновисока планина во областа Железник (Демирхисарско) во југозападна Македонија. Сместена е јужно од Бушева Планина и е одвоена од неа со долината на Црна Река. На запад, со реката Обедничица е одвоена од Плакенска Планина, а на југ со реката Шемница е одвоена од Облаковска Планина. Највисок врв е Кале (1.494 м) кој се издига недалеку од истоименото село Древеник, и на кој е сместено археолошко наоѓалиште — населба од доцната антика.
Се протега во правец северозапад-југоисток во должина од 15 км; широчината и е 5-10 км, а површината зазема. Административно, планината се протега низ Пелагонискиот Регион, и тоа во општините Демир Хисар, Битола, Могила и Крушево.
Геологија
По геолошкиот состав, Древеник е сочинет од кристалести шкрилци и гранитоидни карпи. Во средишниот дел, со јасна раседна структура по долината на Чагорска Река, планината е поделена на северен повисок и јужен понизок дел. Во северниот дел се и највисоките врвови, и тоа највисокиот Кале (1.494 м), Стара Бука (1.451 м) и други. Во геоморфолошки поглед, Древеник има многу засеци со поврзани долини, а поради геолошкиот состав е застапена силна ерозија и соголување во поново геолошко време.
Растителност
Својствена растителност на планината е исклучително ретката и загрозена шумска заедница на ситнолисната липа и буката (ass. Tilio cordatae-Fagetum).
Георги Божинов
Георги Божинов е познат македонски академски ликовен уметник - сликар. Роден е на 25 август 1947 година во Струмица, Македонија. Педагошка академија завршил 1972 год. во Скопје кај професорот В. Коџоман. Член е на ДЛУМ и ДСЛУ. Живее и работи во Скопје, Дојран, Охрид, Словенија. Во Словенија работел како професор и предавал ликовна уметност во средно образование.
Најпознати мотиви во делата на Георги Божинов се пејзажи и глетки од Македонија пресликани во многу слики со македонски села, полиња, охридските цркви и манастири, Охридското Езеро и стариот град, а има нацртано и доста портрети. Во своето сликарско творештво има повеќе циклуси по кои е доста познат, меѓу кои „Корени“, „Дојран“, „Жени“. Сликал и повеќе портрети на личности.
Учествувал на повеќе сликарски колонии, меѓу кои: Струмица, Почитељ, Куманово, Врање, Костањевица на Крка, Скопје, Велес, Ниш. Негови дела има во галерии во: Врање, Белград, Титоград, Тузла, Почитељ, Струмица, Метлика, Сликарска работилница “Дојран“ и други места. Организирал повеќе самостојни изложби во Струмица, Скопје, Велес, Србија и Словенија. Неколку години по ред бил главен организатор на ликовната сликарска колонија во Дојран. Негови дела се наоѓаат во приватни колекции, како во Република Македонија, така и во странство.
Надворешни врски
Официјална страница на Георги Божинов
Рамин Џавади
Рамин Џавади, роден на 19 јули 1974 година) — германски композитор. Џавади е најпознат по создавање на филмска музика за филмови како Судир на титаните, Битка за Тихиот Океан, Warcraft и телевизиски серии како Игра на тронови, Бегство од затворот, Западен свет итн. Тој освоил Еми награда за музиката од епизодата на серијата Игра на тронови „Змејот и волкот“.
Јозеф Велек
Јозеф Велек ['jozɛf 'ʋɛlɛk ], инж. (магистер по уметност, технологија) (30 ноември 1939 – 30 април 1990) ―чехословачки (чешки) новинар, автор и екологист.
Животопис
Велек е роден на 30 ноември 1939 година во Клинец, Протекторат Чешка и Моравија.
Почнал да објавува во шеесетите, а од 1975 година бил член на редакцијата на неделникот „Mladý svět“ (Млад свет). Во 1974 година тој го сосновал на еколошкото движење Бронтосаурус. Тој бил сметан за основач на чехословачкото новинарство ориентирано кон животната средина.
Велек починал на 30 април 1990 година додека нуркал во Црвеното Море.
Психотрауматологија
Психотрауматологија е научноистражувачка дисиплина за психолошка траума. Поточно, оваа дисциплина е вклучена во лекување, спречување и истражување на трауматски ситуации и реакции на луѓето кон нив. Особено се фокусира на третманот на посттрауматски.
Фактори
Постојат три главни категории кои се гледаат во психотрауматологијата: факторите пред, за време и по настанот што се случил во психолошка трауматизација.
Таквите фактори вклучуваат: семејна историја (вклучувајќи ги и родителите); претставување на факторите на личност: Професионални, бихевиорални и психјатриски фактори на ризик: Склоност на психолошките состојби: Фактори испитувани за трауматизирачки настан: Еколошки интерперсонални, ситуации и биолошки фактори. Фактори испитувани по трауматизирачки настан; Психолошки одговори на траума;Централниот нервен систем, систематските патофизиолошки, бихејвиорални и психофизиолошки ефекти од претходните состојби; Фамилјарни модели. Социолошки модели(вклучувајќи професионални, заеднички, национални и меѓународни) стрес-нарушувања (ПТСН)и акутно стресно нарушување (АСН), но може да се користи за лекување на какви било несакани реакции кои може да ги има лицата после доживување на трауматски настан.
Црква „Св. Петар и Павле“ - Горно Трогерци
Свети Петар и Павле — манастирска црква на Трогерскиот манастир. Манастирската црква се наоѓа над штипското село Горно Трогерци, Македонија.
Местоположба
Црквата е сместена високо над селото Горно Трогерци, до која води земјен пат.
Историја
Црквата била започната да се гради на 6 јули 2014 година на иницијатива на Славчо Иванов од Штип.
Берсерк
Берсерк или берсерки — нордиските воини шампиони, кои првенствено се пријавени во исландски саги, за да бореле во гневен бес, одлика што подоцна довела до англискиот збор „берсерк“.
Овие шампиони честопати би влегле во битка без заштитна долама. Берсерките се потврдени во бројни извори од Старо Норсеб, како и Улфхеонар (волк-палта).
Либјахово
Либјахово (од 1951 г. офиц. Илинден, Илинден) — село во Општина Хаџидимово.
Копривлен
Копривлен — село во Општина Хаџидимово.
Филозофија на психологија
Филозофија на психологијата се занимава со многу прашања поврзани со теоретските основи на современата психологија.
Преглед
Некои од прашањата кои ги проучува филозофијата на психологија се епистемолошките проблематики поврзани со методологијата на психолошкото истражување. Некои од нив се:
Другите прашања во филозофијата на психологија се филозофски прашања за природата на умот, мозокот и когницијата и можеби се почесто се сметаат за дел од когнитивната наука или филозофија на умот, како што се:
Филозофијата на психологијата, исто така, внимателно го следи современиот придонес во когнитивната неврологија, еволуциска психологија и вештачката интелигенција, на пример, прашањето дали психолошките феномени можат да се објаснат преку методите на невронауката, еволуциската психологија и др. Иако сите овие се тесно поврзани полиња, сепак се поставуваат прашања околу соодветноста на употребата на нивните методи во психологијата. Некои од тие прашања се дали психологијата, наука за единките како системи за обработка на информации (види Donald Broadbent) се независни од она што се случува во умот, (иако психолозите во голема мера се согласуваат дека умот во некој аспект предизвикува однесување; понатаму дали умот е доволно развиен за да биде поле на плодно еволуциско истражување, и дали моделите за обработка на информации можат да придонесат повеќе од можни имплементации на когнитивните теории кои не даваат информации за умот ((Fodor & Pylyshyn 1988)
Филозофија на психологија е релативно ново поле бидејќи „научната“ психологија, односно психологијата која претпочита експериментални методи над интроспекцијата - досега ги водела психолошките студии во 19 век. Едно од главните прашања на филозофијата на психологијата е евалуација на придонесите на различните дисциплини кои постојат и се практикуваат.
Хари Грегсон-Вилијамс
Хари Грегсон-Вилијамс (роден на 13 декември 1961 година ) — англиски композитор, диригент и музички продуцент. Автор е на музиката на неколку видео игри, како и филмови: Небесно Царство, Шпионски игри, Phone Booth, Man on Fire, Хрониките на Нарнија: Лавот, вештерката и ормарот, Дежа ви, и Шрек. Тој е постар брат на композиторот Руперт Грегсон-Вилијамс.
Селевкија (тема)
Тема Селевкија (θέμα Σελευκείας, тема Селеукиас) била римска тема (воено-цивилна провинција) на јужниот брег на Мала Азија (современа Турција), со седиште во Селевкија (современ Силифке).
Историја
Во Доцната антика, пристанишниот град Селевкија бил престолнина на римската провинција на Исаврија и седиште на исаврискиот (Isauriae) комес. Во VIII век, таа служела како подредена команда, најпрво под тумарх, а потоа и под дронгар, на поморската тема на Кивериот. Како и да е, во раниот IX век се појавува како мала клисура (зацврстена гранична команда), поставена меѓу поголемите римски теми Кивериот, Анадолија, Кападокија и морето, и граничејќи со поседите на Абасидскиот Калифат во Киликија долж реката Ламос. Според арапските географи Кудамах ибн Џафар и Ибн Хордадбех, во IX век клисурата ја сочинувале Селевкија како главен град и уште десет тврдини, со 5.000 мажи, од кои 500 биле коњаници.
Регионот падна во рацете на Турците-Селџуци по Битката кај Манцикерт во 1071 година. Во тоа време, планинската внатрешност на регионот била претежно населена со Ерменци кои се населиле таму во текот на претходниот век. Римјаните ја повратиле областа и ги преутврдиле Селевкија и Корикос во 1099/1100 година, по што станала повторно седиштето на римскиот воен управник (дукс). Таа останала римска провинција сè до кратко после 1180 година, кога била освоена од Ерменското Кралство Киликија.
Стенфорд Флеминг
Стенфорд Флеминг (Sir Sandford Fleming) е роден на 7 Јануари 1827 година, а  починал на 22 Јули 1915 година. Тој бил канадски инженер и пронаоѓач со шкотско потекло кој го предложил светскиот стандард на часовни појаси. Флеминг ја дизајнирал Првата канадска поштенска марка и оставил зад себе голем број геодетски мапи. Тој исто така е заслужен за дизајнирање на Голем дел Од Меѓуколонската Железница и Канадската Пацифичка Железница. Тој е еден од основачите на Кралското Канадско Друштво и основач на Кралскиот Канадски Институт, една од научните организации со седиште во Торонто.
Живот и работа
Стенфорд Флеминг е роден во Киркали, Шкотска. Геодетските истражувања започнале во неговиот роден град во време, кога првата железница во светот била изградена во Обидинетото  кралство  (Англија) во време на огромен економски раст и развој на нови технологии. Во тоа време индустриската револуција, цветала од која првенствено профитирала средната класа.
Со оглед на тоа што во првата половина на 19 век, илјадници британци ги привлекле работните места и широко достапната земја на Северна Америка, Флеминг одлучил да емигрира во Канада, која во голема мера била земјоделска колонија на Велика Британија, а индустријата се развивала се повеќе и повеќе. Бил инспириран од предизвиците на личниот напредок, па Флеминг, кој имал само 17 години, се впуштил во авантура со ентузијазам, креативност и надеж да остави белег во оваа земја, особено во железничката индустрија.
На бродот наречен "Брилијант" тој отпловил во Квебек во 1845 година. Во таква огромна земја како Канада, каде што железничкиот систем бил во постојан развој Флеминг бил геодет и градежен инженер. Флеминг прифатил работа за проширување на канадската железничка мрежа како дел од проект за кој длабоко верувал дека е од голема важност за комуникациите и транспортот за неговата нова земја. Така, Флеминг во Канада почнал да работи на железницата, каде што се стекнал со големо искуство во 1850-тите и 1860-тите години и бил главен инженер на различни железнички проекти во провинциите Горна Канада и Нова Шкотска.
На почетокот на својата кариера, Флеминг ја дизајнирал првата канадска поштенска марка од три пени, која била издадена во 1851 година. Во 1867 година, бил назначен за главен инженер на Интерколонијалната  железница (Inter-Colonial Railway), која требало да ја поврзе Нова Шкотска  со централна Канада,  како дел од новоформираната конфедерација, која се појавила во истата година.
Во 1871 година, Стенфорд Флеминг го прифатил најголемиот предизвик во својата кариера: Тој станал главен инженер на Канадската Пацифичка Железница, и бил одговорен за изградба на железничката пруга која требало да го отвори патот кон Канадски населби во западниот дел на Земјата, и да се обедини Канада од едниот брег до другиот брег со помош на брз транспорт. Тој требало да биде ефикасен, модерен и да се обезбеди проток на стоки и луѓе, олеснување на трговијата и промовирање на развојот на градовите по должината на железничката пруга.
Патувањето во Канада му ја дало идејата на Флеминг да развие стандарден систем за часовни појаси, кој создал соединувања при мерење на времето во Северна Америка и Европа. Тој ја сфатил потребата за часовни појаси додека се борел со проблемот на планирање меѓуградски возови. Овој систем на часовни појаси, предложен од Флеминг, бил усвоен во 1884 година и до ден денес, се користи во целиот свет.
Се пензионирал од железничкиот бизнис во 1880 година. Тоа било во годината кога Канадската влада почнала да ја деактивира изградбата на железничката пруга за приватни интереси. Сепак, тој продолжил да придонесува во работата на железницата како консултант, но поголемиот дел од својата безгранична енергија ја насочил кон нови проекти и модернизација во многу други области на општеството.
Во 1879 година, Флеминг го започнал проектот за инсталирање на телеграфски кабел од Канада до Австралија. По бројни проблеми и отпор од голем број на конфедеративни структури, телеграфскиот кабел од Ванкувер до Нов Зеланд и Австралија бил завршен во 1902 година.
Умрел на 22 јули 1915 година. во домот на неговата ќерка во Халифакс. Погребан е на гробиштата во Отава. Зад себе оставил три сина и две ќерки.
Импулсивна фотографија
Инстинктивниот концепт наголемо беше претставен на јавноста од страна на Кодак, кој ја претстави Brownie камерата во форма на кутија во 1900. Кодак ги охрабри семејствата да ја користат Brownie камерата за да овековечат моменти и да фотографираат слики без да се грижат за создавањето на совршени фотографии. Рекламите на Кодак ги повикуваа потрошувачите да „ги слават моментите во животот“ и да пронајдат „Кодак момент“.
Традицијата на „интинктивната камера“ продолжи со дигитално компактни камери и телефони со камера со целосно автоматизиран блиц, чувствителност на светлина ISO, фокус, брзина на сликање, и други функции, правејќи го многу едноставно фотографирањето на слики со добар квалител. Ваквите камери типично се програмирани да постигнат голема длабочина на полето и голема брзина на сликање на сликата која е во фокусот. За професионалните фотографи, кои се поспособни да ја контролираат фокусната точка, употребата на мала длабочина на полето најчесто постигнува подобри фотографии со заматување на позадината со што предметот се издвојува. Други фотографи ги сметаат овие камери за најчиста форма на фотографски инструмент која овозможува создавање на слики вградувајќи одлики што ја издвојуваат фотографијата од другите визуелни медиуми – нивната присутност, моменталност, разновидност и веродостојност.
Хистерија
Хистерија колоквијално значи неподнослив емоционален вишок. Општо земено, современите медицински професионалци се откажале од терминот „хистерија“ за означување на дијагностичка категорија, заменувајќи ја со попрецизно дефинирани категории, како што е наручување на соматизацијата. Во 1980 година, Американското здружение на психијатрија официјално ја смени дијагнозата на „хистерична невроза, тип на претворање“ на „нарушување на претворањето“.
Иако зборот хистерија потекнува од грчкиот збор за матка, хистера (ὑστέρα), именувањето на самиот поим хистерија не потекнува од ова античко значење, туку се поврзува со терминот „хистерично задушување“ - што значи чувство на топлина и неможност за дишење. Ова укажува на целосно физички причини за симптомите, но поврзувајќи ги со органот матка, сугерира дека нарушувањето може да се појави само кај жени.
Историски гледано, се мислело дека хистеријата се манифестира кај жени (женска хистерија) со различни симптоми, вклучувајќи: анксиозност, недостаток на здив, онесвестување, несоница, иритабилност, вознемиреност, како и нападно сексуално однесување.
Терминот хистеричен/на, кога се однесува на поединец, може да значи дека тој или таа е емоционално вознемирен/на; кога се однесува на ситуација тоа не вклучува паника, тогаш значи дека таа ситуацијата ги обзема (хистерично смеење).
Лути младичи
„Лути младичи“ биле група претежно и британски драматурзи и романописци од работничката и средната класа, кои станале истакнати во 1950-тите. Водечките фигури на групата биле Џон Озборн и Кингсли Амис. Фразата првично била измислена од службеникот за печат на Кралскиот дворски театар со цел да се промовира драмата на Озборн во 1956 година „Погледни назад во гнев“. Се смета дека била изведен од автобиографијата на Лесли Пол, основач на „Шумски народ“ (The Woodcraft Folk), чиј „Лут млад човек“ бил објавен во 1951 година.
По успехот на претставата во Озборн, етикетата „лути младичи“ подоцна била применета од британските медиуми за да се опишат млади писатели кои се одликувале со разочарување од традиционалното британско општество. Терминот, секогаш непрецизен, започнал да има помалку значење со текот на годините, бидејќи писателите на кои првично им се применувало станувале поразлични, а многу од нив ја отфрлиле етикетата како бескорисна.
Џон Озборн
Драматургот Џон Озборн бил архетипски пример, а неговата потписна претстава „Погледни назад во гнев“ (1956) привлекла внимание кон стилот на драма, силно спротивставен на генетилот и недооценените дела на Теренс Ратиган, кои биле во мода. Озборновиот „Забавувачот“ (1957) го обезбедил неговиот углед, со Лоренс Оливие во улогата на главниот јунак Арчи Рајс. Озборн станал успешен претприемач, во партнерство со Тони Ричардсон за создавање на филмската продуцентска куќа „Woodfall“. Освен што се сметал за архетипски, се тврди дека Озборн е една од водечките литературни фигури на „движењето“ Лути млади луѓе. Ова „движење“ било идентификувано по Втората светска војна, бидејќи некои британски интелектуалци започнале да ги преиспитуваат православните обичаи. Озборн ја изразил својата загриженост преку неговите претстави и можело да се потпре на него за да обезбеди контроверзни „лути“ изјави, испорачани со незрелост во споредба со нетрпеливата младост.
Погледни назад во гнев
Претставата на Озборн Погледни назад во гнев била монументалното книжевно дело што влијаела на концептот на Лутиот млад маж. Тој ја напишала драмата за да изрази какво е чувството да се живее во Англија во текот на 1950-тите. Главните прашања што ги имале лутите млади луѓе биле „нетрпеливост кон статус кво, одбивање да бидат кооптирани од стечајно општество, инстинктивна солидарност со пониските слоеви“. Познат како „реализам на кујнски мијалник“, книжевните дела започнале да се занимаваат со теми од пониска класа. Во децениите пред Озборн и другите автори, помалку внимание било посветено на литературата што ги осветлуваше третманот и животните околности што ги доживуваа пониските слоеви. Бидејќи движењето Лути младичи започнало да ги артикулира овие теми, прифаќањето на поврзани прашања било пораспространето. Озборн ги прикажал овие проблеми во рамките на својата игра преку очите на неговиот протагонист, Џими. Во текот на целата претстава, Џими гледал „погрешни луѓе гладуваат, погрешни луѓе се сакани, погрешните луѓе умираат“.
Во Британија, по Втората светска војна, квалитетот на животот на пониските граѓани сè уште бил слаб; Озборн ја искористил оваа тема за да демонстрира како британската држава била виновна за занемарување кон оние на кои им е најпотребна помош. Во претставата има споредби на образовани луѓе со дивјаци, осветлувајќи ја најголемата разлика помеѓу класите. Алисон забележала за ова прашање додека таа, Џими и Клиф делеле стан, наведувајќи како се „чувствувала дека е сместена во џунгла“. Џими бил претставен како олицетворение на младата, бунтовна повоена генерација која ја доведувало во прашање државата и нејзините постапки. Гледај назад во гнев, на дел од својата публика им обезбедила надеж дека делото на Озборн ќе го заживее британскиот театар и ќе му овозможи да дејствува како „предвесник на новата левица“.
Дефиниција и поделби
Како фраза, терминот се применувал на голема, некохерентно дефинирана група и бил одбиен од повеќето писатели на кои им бил применет: видете, на пример, „Одговор на писмо од Џое“ од он Вејн ( Есеи за литературата и идеи, 1963). Издавачот Том Машлер, кој ја уредувал збирката политичко-литературни есеи од „Лутите“ ( Декларација, 1957), коментирал: „Тие не припаѓаат на обединето движење. Далеку од тоа; тие се напаѓаат едни со други директно или индиректно на овие страници. Некои дури не сакаа да се појават меѓу истите насловни страници со другите на кои насилно им се спротивставуваат “.
Нивните политички ставови обично се сметале за идентификација со левицата, понекогаш анархистичка и тие ја опишувале социјалната отуѓување од различни видови. Тие, исто така, честопати ги искажувале своите критички ставови кон општеството како целина, критикувајќи одредени однесувања или групи на различни начини. На телевизија, нивните дела честопати биле изразени во драми во антологиските драмски серии како што се театарот за фотелји ( ITV, 1956–68) и претставата „Среда“ (BBC, 1964–70); ова води кон збунување со категоријата драма во кујнскиот мијалник од раните 1960-ти.
Низ доцните 1950-ти и во 60-тите години на минатиот век, „Лутите“ често се среќавале или биле негувани од страна на „Кралското Шекспирово друштво“, а преку ова место, други важни драматурзи како Едвард Бонд и Вол Сојинка биле директно изложени на движењето „AYM“.